49. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α4/5006 της 5/27 Νοεμ. 1991 (ΦΕΚ Β΄ 972) Γιατροί που μπορούν να εκτελούν υπερηχογραφήματα. Έχοντας υπόψη: 1.Τις διατάξεις του άρθρ. 29 του Α.Ν. 1565/1939 «περί κώδικος ασκήσεως του ιατρικού επαγγέλματος « ΦΕΚ Α/16/14.1.1939. 2.Τις διατάξεις των άρθρ. 3 παρ. 2 και 4 παρ. 4 του Νόμ. 1278/1982 «Για την σύσταση Κεντρικού Συμβουλίου Υγείας». (ΦΕΚ Α/105/31.8.82). 3.Την απόφαση της 7 της 88ης Ολομέλειας της 26-9/27.9.91, αποφασίζουμε: Επικυρώνουμε την ανωτέρω απόφαση της Ολομέλειας του Κεντρικού Συμβουλίου Υγείας και ορίζουμε τα εξής: Οι υπέρηχοι πρέπει να εκτελούνται; α)από τους ακτινολόγους για το σύνολο των υπό εξέταση οργάνων ή ιστών και  β)Από τους ειδικούς γιατρούς οι οποίοι θα έχουν το δικαίωμα να προβαίνουν σε εξέταση των οργάνων της ειδικότητας τους υπό την προϋπόθεση να έχουν υποβληθεί σε σχετική μετεκπαίδευση. Η μετεκπαίδευση θα πρέπει να γίνεται σε ειδικό κέντρο, τουλάχιστον για ένα 6μηνο και τα σχετικά δικαιολογητικά θα πρέπει να εγκρίνονται από το ΚΕ.Σ.Υ. μετά από γνωμοδότηση της Επιτροπής Εκπαίδευσης ή της Επιτροπής Ειδικοτήτων και μετά γνώμη της οικείας Επιστημονικής Εταιρείας. Όλοι οι παραπάνω γιατροί θα αμείβονται για την εκτέλεση των υπερηχογραφημάτων, σύμφωνα με τις τιμές που καθορίζονται στο ισχύον Π.Δ/γμα. Επίσης δύνανται να αναγράφουν επίσκεψη και εκτέλεση του υπερηχογραφήματος, εφόσον περιορίζεται στην ειδικότητά τους. 